Lɣerba, d tin id yeǧǧan leǧǧarat d limarat meqqren aṭas di twaculin n tmurt n leqbayel akud iminig s timad-is, imi ayagi d lfiraq ger wemdan d tewacult-is, «D laẓ id-yeggan tiruḥinnsen »11. Imi tinigt di tmurt n leqbayel tuɣal d taluft di temetti, ayagi is-beyen-it-id umezruy n twaculin n imesdurar, dɣa ad d-nef ula di taddart n Maɛmar d taddart n Icukren amezruy n tinigt yettuɣalen ar iseggasen n 1850, s ssebba n liḥalat n tedamsa d ugguren yellan di temetti iban. Acku, aɣrib d win yettḥulfun aṭas, arqiq leḥal-is, yettidir d aweḥid di tmurt tabaranit, yebɛed ɣef twacult-is d tmurt anda illul. Ayen yettaǧǧan iminig yeḥzen ma ad yemkti tamurtis d twacult-is aɛzizen, ayagi neslat deg udiwenni id-nga akud kra n yeɣriben si tuddar-agi.